ART & CULTURE DEPARTMENT BUATSAIHIN AIZAWLAH ‘TIRANGA YATRA’ NEIH A NI,"1534/2024-2025 Aizawl dated 12th August 2024: India ram zalenna champha lawmna pual a ‘Har Ghar Tiranga’ hnuai ah hnam puanzar nen a kawng zawhna hun, ‘Tiranga Yatra’ chu vawiin khan Art & Culture Department bultumin Chanmari leh Sikulpuikawn inkarah neih a ni a. He hun ah hian zirlai naupang 800 chuangin India flag keng chungin kawng an zawh a, Vanapa Hall kawt ah intawkkhawmin Er. Lalhriatpuia, Deputy Commissioner hovin ‘Har Ghar Tiranga Pledge’ chham rualna hun an nei a ni. Er. Lalhriatpuia, Deputy Commissioner chuan ‘Tiranga Yatra’, hnam puanzar nen a kawngzawhna chu India ram a chengte inlungrualna leh inpumkhatna tinghet zual tur a buatsaih a nih thu leh mi tinin zalenna hlutzia an hriat thar nan leh chu zalenna humhim tur a ram leh hnam hmangaihna thinlung put a pawimawh thu a sawi. Aizawl a Tiranga Yatra buatsaih ah hian Govt. Mamawii Higher Secondary School zirlai, Govt. JL Higher Secondary School zirlai leh Govt. Central Higher Secondary School zirlaite chu Sikulpuikawn atangin Pi Zonunthari, Joint Secretary, Art & Culture Dept. in a vai liam a. Govt. Chaltlang Higher Secondary School zirlai leh Govt. Mizo Higher Secondary School zirlaite chu Chanmari kawn atangin Pi Carol VLMS Dawngkimi, Director, Art & Culture in a vai liam thung a ni. ‘Har Ghar Tiranga’ pual a program hi August ni 15 thleng kalpui tur a ni a, naktuk hian Vanapa Hall-ah ‘Tiranga Concert’ neih chhunzawm tur a ni. Attachment Loading attachment...",Dated: 12 th Aug 24 1:34 PM,https://dipr.mizoram.gov.in/post/art-culture-department-buatsaihin-aizawlah-tiranga-yatra-neih-a-ni